Avis juridique important

|

52000PC0546

Ehdotus: neuvoston päätös jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehdyn komission päätöksen muuttamisesta  /* KOM/2000/0546 lopull. */

Ehdotus NEUVOSTON PÄÄTÖS jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehdyn komission päätöksen muuttamisesta(komission esittämä)PERUSTELUT1. Tämän päätöksen tarkoituksena on muuttaa 3 päivänä toukokuuta 2000 tehty komission päätös, jolla korvataan jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehty komission päätös 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehty neuvoston päätös 94/904/EY. Muutosta ehdotetaan vaarallisista jätteistä annetun direktiivin 1 artiklan 4 kohdan toisen luetelmakohdan mukaisesti jäsenvaltioiden toimittamien ilmoitusten perusteella. Kyseisen artiklan mukaan jätteet, joita ei luetella päätöksessä 94/904/EY ja joilla jäsenvaltio katsoo olevan jonkun direktiivin 91/689/ETY liitteessä III luetelluista ominaisuuksista, ovat vaarallista jätettä mainitun direktiivin tarkoituksessa. Jäsenvaltioiden on ilmoitettava näistä tapauksista komissiolle, ja ne on tarkistettava sen toteamiseksi, onko luetteloa muutettava direktiivin 75/442/ETY 18 artiklassa säädetyn menettelyn mukaisesti.2. Komissio toimitti direktiivin 75/442/ETY 18 artiklan mukaisesti perustetulle komitealle luonnoksen toteutettavista toimenpiteistä. Kyseiseen luonnokseen sisältyi jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja neuvoston päätöksen 94/904/EY korvaaminen yhdellä uudella luettelolla. Kyseinen uusi luettelo sisältää tarpeelliset muutokset jäsenvaltioiden toimittamien 282 ilmoituksen sisällyttämiseksi luetteloon.Joulukuun 15 päivänä 1999 komitea vahvisti luonnoksen kaikkien muutosten osalta lukuun ottamatta ehdotusta muuttaa kohta "16 01 04 romuajoneuvot" päätöksessä 94/3/EY kohdaksi "16 01 04 romuajoneuvot, jotka luokitellaan vaaralliseksi jätteeksi". Luettelo on muutettu direktiivin 75/442/ETY 18 artiklassa tarkoitetun menettelyn mukaisesti kohtaa 16 01 04 lukuun ottamatta komission päätöksellä. Saman 18 artiklassa tarkoitetun menettelyn mukaisesti neuvostolle toimitetaan ehdotus romuajoneuvojen luokituksesta. Jos neuvosto ei ryhdy toimiin kolmen kuukauden kuluessa ehdotuksen toimittamisesta, komissio säätää toteutettavista toimenpiteistä.3. Direktiivin 75/442/ETY 18 artiklan mukaisesti komitea on jo hyväksynyt uuden kohdan "16 01 06 romuajoneuvot, joista on poistettu nesteet ja muut vaaralliset osat" sisällytettäväksi uuteen yhdistettyyn jäteluetteloon vaarattomana jätteenä.4. Kohdan 16 01 04 tarkistamista koskeva komission ehdotus, jota komitea ei hyväksynyt, on kaksiosainen. Ensimmäisessä osassa ehdotetaan ilmauksen "end-of-life vehicles" (romuajoneuvot) käyttämistä ilmauksen "discarded vehicles" (romuajoneuvot) sijaan. Tämä käytäntö olisi yhtenäinen romuajoneuvoista vastikään annetun Euroopan parlamentin ja neuvoston direktiivin sanavalinnan kanssa. Toisessa osassa ehdotetaan romuajoneuvojen sisällyttämistä vaarallisten jätteiden luetteloon, jollei romuajoneuvossa tavallisesti olevia vaarallisia aineita ja osia ole poistettu. Esimerkkeinä tällaisista aineista mainittakoon moottori-, vaihteisto- ja voiteluöljyt, jarrunesteet ja lyijyakut, jotka kaikki luokitellaan vaaralliseksi jätteeksi päätöksessä 94/904/EY. Jollei kyseisiä aineita poisteta ennen uudelleenkäyttöä tai käsittelyä, ne pääsevät ympäristöön.5. Romuajoneuvoista annetussa direktiivissä edellytetään, että mainitut aineet poistetaan ennen jatkokäsittelyä. Ehdotettu romuajoneuvojen luokittelu on näin ollen direktiivin mukainen ja vahvistaa siinä esitettyjä vaatimuksia.6. Useat jäsenvaltiot hyväksyivät vastahakoisesti romuajoneuvojen sisällyttämisen luetteloon vaarallisena jätteenä, koska ne olettavat kyseisten ajoneuvojen käsittelyn aiheuttavan ongelmia. Ajoneuvoja vastaanottaviin laitoksiin olisi sovellettava vaarallisista jätteistä annetun direktiivin säännöksiä. Erityisesti se, että kyseisiin laitoksiin sovellettaisiin vaarallisen jätteen vastaanottamisen lupajärjestelmää, katsottiin ongelmalliseksi. Kyseenalaiseksi ei asetettu sitä, että romuajoneuvo olisi luokiteltava vaaralliseksi jätteeksi direktiivin 91/689/ETY liitteiden perusteella.7. Komission arviointi jäsenvaltioiden esittämistä lausunnoista komission ehdotuksesta käydyissä neuvotteluissa on seuraava: Lupajärjestelmään mahdollisesti liittyviä ongelmia ei voida hyväksyä syyksi pitää jätettä, joka on ominaisuuksiltaan vaarallista jätettä, vaarattomana jätteenä. Sitä seikkaa ei asetettu kyseenalaiseksi, että nesteitä ja vaarallisia osia sisältävien romuajoneuvojen voidaan katsoa omaavan direktiivin 91/689/ETY liitteessä III lueteltuja vaarallisia ominaisuuksia. Näin ollen komissio pitää romuajoneuvojen sisällyttämistä vaarallisiin jätteisiin sen mukaisesti, mitä jäsenvaltioille ehdotettiin komiteassa, edelleen oikeutettuna ja toimittaa neuvostolle ehdotuksen sisällyttää kyseinen jäte luetteloon vaarallisena jätteenä.8. Päätöksen ehdotetaan tulevan voimaan 1 päivänä tammikuuta 2002. Samana päivänä tulee voimaan komission päätös. Tämä mahdollistaisi sen, että jäsenvaltiot voisivat toteuttaa kansalliset toimenpiteet kummankin päätöksen toimeenpanemiseksi yhdellä lainsäädäntövälineellä. Tämä helpottaisi tapaa, jolla toimivaltaiset viranomaiset ja taloudelliset toimijat soveltavat toimenpiteitä, koska ne joutuisivat muuttamaan lainsäädäntöä ainoastaan kerran.EhdotusNEUVOSTON PÄÄTÖSjätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehdyn komission päätöksen muuttamisestaEUROOPAN UNIONIN NEUVOSTO, jokaottaa huomioon Euroopan yhteisöjen perustamissopimuksen,ottaa huomioon vaarallisista jätteistä 12 päivänä joulukuuta 1991 annetun neuvoston direktiivin 91/689/ETY [1] ja erityisesti sen 1 artiklan 4 kohdan,[1]   EYVL L 377, 31.12.1991, s.20. Direktiivi sellaisena kuin se on viimeksi muutettuna direktiivillä 94/31/EY (EYVL L 168, 2.7.1994, s. 48).sekä katsoo seuraavaa:1) Yhteisön luettelo vaarallisista jätteistä vahvistettiin neuvoston päätöksellä 94/904/EY [2], joka korvattiin komission päätöksellä.[2]   EYVL L 356, 31.12.1994, s.14.2) Useat jäsenvaltiot ovat ilmoittaneet romuajoneuvot, joista ei ole poistettu nesteitä tai muita vaarallisia osia, jätteeksi, jonka ne katsovat omaavan yhden tai useampia direktiivin 91/689/ETY liitteessä III luetelluista ominaisuuksista, ja pyytäneet saada luetteloida ne vaaralliseksi jätteeksi direktiivin 91/689/ETY 1 artiklan 4 kohdan mukaisesti vahvistetun luettelon perusteella.3) Direktiivin 91/689/ETY 1 artiklan 4 kohdassa edellytetään, että komissio tutkii kyseiset jäsenvaltioiden tekemät ilmoitukset muuttaakseen niiden perusteella vaarallisten jätteiden luetteloa.4) Komissiota avustaa tässä tehtävässä jätteistä annetun direktiivin 75/442/ETY [3] 18 artiklalla perustettu komitea.[3]   EYVL L 78, 26.03.1991, s.32.5) Tässä päätöksessä vahvistetut toimenpiteet eivät ole edellä mainitun komitean lausunnon mukaisia eikä niitä ole siksi voitu sisällyttää komission päätökseen.6) 18 artiklassa säädetyn menettelyn mukaisesti tällaisessa tapauksessa komissio toimittaa neuvostolle ehdotuksen toteutettavista toimenpiteistä,ON TEHNYT TÄMÄN PÄÄTÖKSEN:1 artiklaMuutetaan jätteistä annetun neuvoston direktiivin 75/442/ETY 1 artiklan a alakohdan mukaisen jäteluettelon laatimisesta tehdyn komission päätöksen 94/3/EY ja vaarallisista jätteistä annetun direktiivin 91/689/ETY 1 artiklan 4 kohdan mukaisen vaarallisten jätteiden luettelon laatimisesta tehdyn neuvoston päätöksen 94/904/EY korvaamisesta 3 päivänä toukokuuta 2000 tehdyn komission päätöksen liite seuraavasti:Korvataan kohta "16 01 04 romuajoneuvot" kohdalla"16 01 04* romuajoneuvot".2 artiklaJäsenvaltioiden on toteutettava tämän päätöksen noudattamisen edellyttämät toimenpiteet viimeistään 1 päivänä tammikuuta 2002.3 artiklaTämä päätös on osoitettu kaikille jäsenvaltioille.Tehty BrysselissäNeuvoston puolestaPuheenjohtaja


Tärkeä oikeudellinen huomautus

|

52004PC0856

Ehdotus: neuvoston päätös Tanskalle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 14 artiklan 1 kohdan d alakohdasta poikkeavaa toimenpidettä  /* KOM/2004/0856 lopull. */

	Bryssel 06.01.2005KOM(2004) 856 lopullinenEhdotus:NEUVOSTON PÄÄTÖSTanskalle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 14 artiklan 1 kohdan d alakohdasta poikkeavaa toimenpidettä(komission esittämä)PERUSTELUTTanskan viranomaiset ovat pyytäneet komission pääsihteeristössä 17. toukokuuta 2004 saapuneeksi kirjatulla kirjeellä jäsenvaltioiden liikevaihtoverolainsäädännön yhdenmukaistamisesta – yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun neuvoston direktiivin 77/388/ETY[1], jäljempänä ’kuudes direktiivi’, 27 artiklan nojalla lupaa ottaa käyttöön kuudennen direktiivin 14 artiklan 1 kohdan d alakohdasta poikkeavia erityistoimenpiteitä tietyntyyppisten veropetosten ja veron kiertämisen estämiseksi.Komissio ilmoitti kuudennen direktiivin 27 artiklan 2 kohdan mukaisesti muille jäsenvaltioille 15.10.2004 päivätyllä kirjeellä Tanskan hallituksen esittämästä pyynnöstä, ja 19.10.2004 päivätyllä kirjeellä komissio ilmoitti Tanskalle saaneensa kaikki tiedot, joita se pitää tarpeellisina pyynnön käsittelemiseksi.Kuudennen direktiivin 14 artiklan 1 kohdan d alakohdan mukaan jäsenvaltioiden on vapautettava verosta sellaisten tavaroiden lopullinen maahantuonti, jotka ovat oikeutetut muuhun kuin yhteisessä tullitariffissa säädettyyn tullivapautukseen. Kuudennen direktiivin 14 artiklan 1 kohdan d alakohta pantiin täytäntöön direktiivillä 83/181/ETY[2] ja erityisesti sen 22 artiklalla, jonka mukaan verosta on vapautettava tavaroiden maahantuonti, jonka kokonaisarvo on enintään 10 euroa. Jäsenvaltiot voivat vapauttaa verosta tavaroiden maahantuonnin, jonka kokonaisarvo on suurempi kuin 10 euroa mutta enintään 22 euroa. Jäsenvaltiot voivat kuitenkin myös jättää tämän vapautuksen ulkopuolelle postimyynnissä maahan tuodut tavarat.Tällä hetkellä Tanska myöntää EU:n ulkopuolelta tulevien pienten kaupallisten erien tuonnille vapautuksen arvonlisäverosta. Tanskassa arvonlisäverosta vapauttamisen raja on 80 Tanskan kruunua (10 euroa). Tanskan viranomaiset ovat kuitenkin huomanneet, että kustannusyhtiöt ohjaavat tiettyjen aikakauslehtien jakelun uudelleen sellaisten alueiden kautta, joita kuudes alv-direktiivi ei koske. Tanskan viranomaisten tutkimuksen mukaan vuoden 2003 yhdeksän ensimmäisen kuukauden aikana pelkästään Ahvenanmaan kautta tuotiin noin 3,5 miljoonaa viikko- ja aikakauslehteä, mikä merkitsi valtiolle arviolta 47 miljoonan Tanskan kruunun (noin 6,2 miljoonan euron) tulonmenetystä. On olemassa riski, että tulonmenetykset kasvavat ellei arvonlisäverosääntöjä muuteta tällaisen veronkierron estämiseksi. Tanskan alv-tulojen menetykset vaikuttavat kielteisesti myös yhteisön omiin varoihin.Direktiivin 83/181/ETY käyttöönoton jälkeen jäsenvaltiot eivät enää voi kuudennen direktiivin 14 artiklan 1 kohdan d alakohdan mukaisesti olla myöntämättä vapautusta tällaiselle maahantuonnille, eikä Tanskan hallitus voi missään tapauksessa osoittaa, että nämä tuonnit uhkaavat vakavasti kilpailun edellytyksiä. Poikkeuspyynnön kohteena ovat ainoastaan veronkiertomenetelmään liittyvät erät ja ennusteet eikä sen tarkoituksena ole estää kaikkia postimyyntieriä direktiivin 83/181/ETY 22 artiklan nojalla.Tämän vuoksi vaikuttaa siltä, että suunniteltu 14 artiklan 1 kohdan d alakohdasta poikkeaminen on itse asiassa soveltuvin ratkaisu niissä erityisolosuhteissa ja siihen veronkiertotapaukseen, joihin se on tarkoitettu. Poikkeus eliminoi alv-menetykset.Ehdotus:NEUVOSTON PÄÄTÖSTanskalle annettavasta luvasta soveltaa jäsenvaltioiden liikevaihtoverolainsäädännön yhdenmukaistamisesta annetun kuudennen direktiivin 77/388/ETY 14 artiklan 1 kohdan d alakohdasta poikkeavaa toimenpidettäEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon jäsenvaltioiden liikevaihtoverolainsäädännön yhdenmukaistamisesta - yhteinen arvonlisäverojärjestelmä: yhdenmukainen määräytymisperuste 17 päivänä toukokuuta 1977 annetun kuudennen neuvoston direktiivin 77/388/ETY(1) ja erityisesti sen 27 artiklan 1 kohdan,ottaa huomioon komission ehdotuksen[3],sekä katsoo seuraavaa:(1) Tanskan viranomaiset ovat pyytäneet komission pääsihteeristössä 17. toukokuuta 2004 saapuneeksi kirjatulla kirjeellä lupaa ottaa käyttöön kuudennen direktiivin 14 artiklan 1 kohdan d alakohdasta poikkeavia erityistoimenpiteitä tietyntyyppisten veropetosten ja veron kiertämisen estämiseksi. Pyynnöstä on ilmoitettu muille jäsenvaltioille 15.10.2004.(2) Poikkeavan toimenpiteen tarkoituksena on estää tiettyjä Tanskaan tuotavia aikakauslehtiä hyötymästä kuudennen direktiivin 14 artiklan 1 kohdan d alakohdan mukaisesta verovapautuksesta ja periä niiltä arvonlisäveroa. Kuudennen direktiivin 14 artiklan 1 kohdan d alakohta pantiin täytäntöön direktiivillä 83/181/ETY[4] ja erityisesti sen 22 artiklalla, jonka mukaan verosta on vapautettava tavaroiden maahantuonti, jonka kokonaisarvo on enintään 10 euroa. Jäsenvaltiot voivat vapauttaa verosta tavaroiden maahantuonnin, jonka kokonaisarvo on suurempi kuin 10 euroa mutta enintään 22 euroa. Tällä hetkellä Tanska myöntää kaikelle EU:n ulkopuolelta tulevien pienten kaupallisten erien tuonnille vapautuksen arvonlisäverosta. Tanskassa arvonlisäverosta vapauttamisen raja on 80 Tanskan kruunua (10 euroa).(3) Tanskan viranomaiset ovat huomanneet, että eräät kustannusyhtiöt ohjaavat julkaisujensa jakelun tanskalaisille tilaajille sellaisten alueiden kautta, joita kuudes alv-direktiivi ei koske, mikä aiheuttaa tulonmenetyksiä Tanskalle ja vaikuttaa sen seurauksena kielteisesti myös yhteisön omiin varoihin. On olemassa riski, että tulonmenetykset kasvavat ellei Tanskan sallita estää tällaista veron kiertämistä.(4) Direktiivin 83/181/ETY käyttöönoton jälkeen jäsenvaltiot eivät enää voi kuudennen direktiivin 14 artiklan 1 kohdan d alakohdan mukaisesti olla myöntämättä vapautusta tällaiselle maahantuonnille. Tanskan hallitus ei voi missään tapauksessa osoittaa, että kyseessä olevat tuonnit uhkaavat vakavasti kilpailun edellytyksiä. Lisäksi poikkeuspyynnön kohteena ovat ainoastaan veronkiertomenetelmään liittyvät erät ja ennusteet eikä sen tarkoituksena ole sulkea kaikkia postimyyntieriä direktiivin 83/181/ETY 22 artiklan nojalla vapautuksen ulkopuolelle. Tämän vuoksi vaikuttaa siltä, että suunniteltu 14 artiklan 1 kohdan d alakohdasta poikkeaminen on itse asiassa soveltuvin ratkaisu näissä erityisolosuhteissa.(5) Poikkeus eliminoi alv-menetykset eikä siten vaikuta kielteisesti arvonlisäverosta saataviin yhteisön omiin varoihin,ON TEHNYT TÄMÄN PÄÄTÖKSEN:1 artiklaPoiketen siitä, mitä direktiivin 77/388/ETY 14 artiklan 1 kohdan d alakohdassa säädetään, Tanska saa periä arvonlisäveroa Tanskaan tuotavista aikakauslehdistä ja vastaavista, jotka on painettu EU:n alueella ja jotka lähetetään Tanskassa asuville yksityishenkilöille.2 artiklaTätä päätöstä sovelletaan 31 päivään joulukuuta 2010.3 artiklaTämä päätös on osoitettu Tanskan kuningaskunnalle.Tehty Brysselissä .Neuvoston puolestaPuheenjohtaja [1] EYVL L 145, 13.6.1977, s. 1, direktiivi sellaisena kuin se on viimeksi muutettuna direktiivillä 2004/7/EY (EYVL L 27, 30.1.2004, s. 44).[2] EYVL C […], […], s. […].[3] EYVL C […], […], s. […].[4] EYVL C […], […], s. […].


               EUROOPAN KOMISSIO
            Bryssel 26.1.2017
            COM(2017) 45 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan unionin solidaarisuusrahaston varojen käyttöönotosta tuen antamiseksi Yhdistyneelle kuningaskunnalle, Kyprokselle ja Portugalille

               PERUSTELUT

               Vuosia 2014–2020 koskevan monivuotisen rahoituskehyksen vahvistamisesta 2 päivänä joulukuuta 2013 annetun neuvoston asetuksen (EU, Euratom) N:o 1311/2013
                  1
                ja erityisesti sen 10 artiklan nojalla Euroopan unionin solidaarisuusrahastosta voidaan ottaa käyttöön varoja vuosittain enintään 500 000 000 euroa (vuoden 2011 hintoina) ylittämällä rahoituskehyksen asianomaisissa otsakkeissa vahvistetut määrärahojen enimmäismäärät.

               Solidaarisuusrahaston varojen käyttöönottoa koskevista edellytyksistä säädetään Euroopan unionin solidaarisuusrahaston perustamisesta annetussa neuvoston asetuksessa (EY) N:o 2012/2002, sellaisena kuin se on muutettuna 15 päivänä toukokuuta 2014 annetulla Euroopan parlamentin ja neuvoston asetuksella (EU) N:o 661/2014.

               Yhdistynyt kuningaskunta, Kypros ja Portugali ovat toimittaneet hakemukset tuen saamiseksi rahastosta. Tuen määrä lasketaan katastrofin aiheuttamaa kokonaisvahinkoa koskevan arvion perusteella seuraavasti:

                        Katastrofi

                        Välittömät kokonaisvahingot

                        (milj. euroa)

                        Sovellettava alueellisen katastrofin kynnysarvo

                        (milj. euroa)

                        Suurkatastrofin kynnysarvo

                        (milj. euroa)

                        2,5 % kaikista välittömistä vahingoista suurkatastrofiin sovellettavan kynnysarvon alle jäävältä osuudelta

                        (euroa)

                        6 % kaikista välittömistä vahingoista suurkatastrofiin sovellettavan kynnysarvon ylittävältä osuudelta

                        (euroa)

                        Ehdotetun tuen kokonaismäärä

                        (euroa)

                        Yhdistynyt kuningaskunta – tulvat 2016 (alueellinen katastrofi)

                        2 412,042

                        626,764

                        Ei sovelleta

                        60 301 050

                        –

                        60 301 050

                        Kypros – kuivuus ja tulipalot 2016 (suurkatastrofi)

                        180,803

                        Ei sovelleta

                        101,412

                        2 535 300

                        4 763 460

                        7 298 760

                        Portugali – tulipalot Madeiralla 2016 (alueellinen katastrofi)

                        157,000

                        40,850

                        Ei sovelleta

                        3 925 000

                        –

                        3 925 000

                        YHTEENSÄ

                        71 524 810

               Tutkittuaan hakemukset
                  2
                ja otettuaan huomioon sen, minkä verran tukea rahastosta voidaan enintään myöntää, sekä arvioituaan mahdollisuudet määrärahojen uudelleen kohdentamiseen komissio esittää, että Euroopan unionin solidaarisuusrahaston varoja otetaan käyttöön yhteensä 71 524 810 euroa.

               Komissio aikoo esittää lisätalousarvioesityksen (LTE) kyseisten maksusitoumus- ja maksumäärärahojen ottamiseksi vuoden 2017 talousarvioon.

               Jos asiassa ei saavuteta yhteisymmärrystä, käynnistetään kolmikantamenettely talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  3
                11 kohdan mukaisesti.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan unionin solidaarisuusrahaston varojen käyttöönotosta tuen antamiseksi Yhdistyneelle kuningaskunnalle, Kyprokselle ja Portugalille

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002
                  4
                ja erityisesti sen 4 artiklan 3 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  5
                ja erityisesti sen 11 kohdan,

               ottavat huomioon Euroopan komission ehdotuksen,

               sekä katsovat seuraavaa:

               (1)Euroopan unionin solidaarisuusrahaston, jäljempänä ’solidaarisuusrahasto’, tavoitteena on antaa unionille mahdollisuus reagoida nopeasti, tehokkaasti ja joustavasti hätätilanteisiin osoittaakseen solidaarisuutta luonnonkatastrofien kohteeksi joutuneiden alueiden väestöä kohtaan.

               (2)Solidaarisuusrahaston määrärahojen vuotuinen enimmäismäärä on 500 000 000 euroa (vuoden 2011 hintoina) neuvoston asetuksen (EU, Euratom) N:o 1311/2013
                  6
                10 artiklan mukaisesti.

               (3)Yhdistynyt kuningaskunta toimitti 26 päivänä helmikuuta 2016 solidaarisuusrahaston varojen käyttöönottoa koskevan hakemuksen sen jälkeen, kun tulvat olivat koetelleet 11:tä aluetta
                  7
                joulukuun 2015 ja tammikuun 2016 välisenä aikana. Yhdistynyt kuningaskunta korosti hakemuksessaan, että vahinkojen arviointi oli kesken ja että ilmoitetut luvut olivat vasta alustavia. Maa jätti lopullisen hakemuksen 22 päivänä syyskuuta 2016.

               (4)Kypros toimitti 5 päivänä syyskuuta 2016 solidaarisuusrahaston varojen käyttöönottoa koskevan hakemuksen sen jälkeen, kun maa oli lokakuusta 2015 alkaen kärsinyt ankaran kuivuuden seurauksista ja kesäkuun 18. ja 19. päivän välisenä aikana vuonna 2016 metsä- ja maastopaloista.

               (5)Portugali toimitti 21 päivänä syyskuuta 2016 solidaarisuusrahaston varojen käyttöönottoa koskevan hakemuksen sen jälkeen, kun Madeiran saari oli elokuun 8. ja 13. päivän välisenä aikana vuonna 2016 kärsinyt metsä- ja maastopaloista.

               (6)Yhdistyneen kuningaskunnan, Kyproksen ja Portugalin hakemukset täyttävät asetuksen (EY) N:o 2012/2002 4 artiklassa säädetyt edellytykset rahoitusosuuden myöntämiseksi solidaarisuusrahastosta.

               (7)Sen vuoksi solidaarisuusrahastosta olisi otettava käyttöön varoja rahoitustuen myöntämiseksi Yhdistyneelle kuningaskunnalle, Kyprokselle ja Portugalille.

               (8)Jotta varat saataisiin solidaarisuusrahastosta käyttöön mahdollisimman nopeasti, tätä päätöstä olisi sovellettava sen hyväksymispäivästä alkaen,

               OVAT HYVÄKSYNEET TÄMÄN PÄÄTÖKSEN:

               1 artikla

               Varainhoitovuotta 2017 koskevassa Euroopan unionin yleisessä talousarviossa otetaan käyttöön Euroopan unionin solidaarisuusrahaston varoja maksusitoumus- ja maksumäärärahoina seuraavasti:

               a) 60 301 050 euroa Yhdistynyttä kuningaskuntaa varten

               b) 7 298 760 euroa Kyprosta varten

               c) 3 925 000 euroa Portugalia varten.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä.

               Sitä sovelletaan [hyväksymispäivästä]**.

                  8Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)
                  EUVL L 347, 20.12.2013, s. 884.

                     (2)
                  Yhdistynyttä kuningaskuntaa koskeva tiedonanto komissiolle C(2017) 124, annettu 13.1.2017, sekä Kyprosta ja Portugalia koskeva tiedonanto komissiolle C(2017) 358, annettu 24.1.2017.

                     (3)
                  EUVL C 373, 20.12.2013, s. 1.

                     (4)
                  EYVL L 311, 14.11.2002, s. 3.

                     (5)
                  EUVL C 373, 20.12.2013, s. 1.

                     (6)
                  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (7)
                  UKC2 Northumberland, UKD1 Cumbria, UKD3 Suur-Manchester, UKD4 Lancashire, UKE2 Pohjois-Yorkshire, UKE4 Länsi-Yorkshire, UKL1 Länsi-Wales ja the Valleys, UKM2 Itä-Skotlanti, UKM3 Lounais-Skotlanti, UKM5 Koillis-Skotlanti ja UKN0 Pohjois-Irlanti.

                     (8)
                   Parlamentti lisää päivämäärän ennen julkaisemista EUVL:ssä.